Diari Oficial de la Generalitat Valenciana


Sumari del DOGV 4819, del 13-08-2004 (2004/8551)

Informació pública de l'alternativa tècnica al PAI de la unitat d'execució nº 12.
---------------------------------------------------------------------------------

### Dades del document

Número de DOGV
:   4819

Data del DOGV
:   13-08-2004

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   2004/8551


Organisme emissor
:   Ajuntament d'Alcoi

Tipus de document
:   Anunci

Informació pública de l'alternativa tècnica al PAI de la unitat d'execució nº 12. [2004/X8551]
  
En compliment del que disposa l'article 46.3 de la Llei 6/1994, de 15 de novembre, de la Generalitat Valenciana, reguladora de l'Activitat Urbanística, es fa saber que el Ple de l'Ajuntament, en sessió realitzada el dia 18 de juny de 2004, va acordar sotmetre a informació pública, mitjançant edicte publicat en un diari d'informació general editat a la Comunitat Valenciana i ?posteriorment o simultània- al Diari Oficial de la Generalitat Valenciana, per un termini de vint dies, comptadors des de l'última publicació de l'edicte, l'alternativa tècnica al programa d'actuació integrada de la Unitat d'Execució núm. 12, del vigent Pla General d'Ordenació Urbana d'Alcoi.
  
La informació pública té caràcter de concurs públic simultani per a la selecció de l'urbanitzador i s'hi podran presentar alternatives tècniques que tinguen la finalitat de competir amb l'exposada al públic i al·legacions durant aquest termini.
  
Pel que fa a les proposicions juridicoeconòmiques per a executar qualsevol de les alternatives, hauran de presentar-se, necessàriament en una plica tancada, dins del termini dels cinc dies següents a la finalització del termini anterior. L'acte d'obertura de pliques es realitzarà el dia següent hàbil a l'acabament del termini de presentació, d'acord amb el que disposa l'article 46 de la Llei 6/1994, de 15 de novembre, reguladora de l'Activitat Urbanística.
  
Durant el període d'informació pública, es poden formular les al·legacions que convinguen als particulars segons dret i es pot consultar la documentació al Departament d'Urbanisme d'aquest ajuntament, els dies i en hores hàbils d'oficina.
  
Com a condicionant específic per a l'aprovació i desenvolupament de la Unitat d'Execució núm. 12, els aspirants a obtenir la condició d'agent urbanitzador, s'hauran de comprometre a la cessió gratuïta a l'Ajuntament d'Alcoi de la total superfície de terreny, què dins de l'àmbit de l'esmentada Unitat d'Execució, es veja afectada per l'execució del Pla Especial de l'Esplanada del Ferrocarril (Bulevar). En aquest sentit, en el conveni urbanístic que es continga a la proposició jurídica i econòmica, haurà de constar expressament tal compromís i en els termes indicats.
  
Remetre avís d'aquest acord als qui consten al Cadastre com a titulars de drets afectats per la tramitació d'aquests documents, abans de la publicació.
  
El present sotmetiment a informació pública complix la funció de notificacions per edictes, de conformitat amb el que estableix l'article 59.4 de la Llei 30/1992, de Règim Jurídic de les Administracions Públiques i del Procediment Administratiu Comú, respecte dels propietaris de parcel·les la titularitat o domicili dels quals a efecte de notificacions es desconeix.